Yhteinen ehdotus NEUVOSTON ASETUS tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 193. kerran /* JOIN/2013/020 final - 2013/0193 (NLE) */





PERUSTELUT (1) Asetuksessa (EY) N:o 881/2002 säädetään tiettyjen al-Qaida-verkostoa lähellä olevien henkilöiden, ryhmien ja yhteisöjen varojen ja taloudellisten resurssien jäädyttämisestä. (2) Yhdistyneiden kansakuntien turvallisuusneuvoston pakotekomitea päätti 21 päivänä helmikuuta 2013 poistaa yhden luonnollisen henkilön, Usama Muhammed Awad Bin Ladenin, jäljempänä Osama bin Ladenin, niiden henkilöiden, ryhmien ja yhteisöjen luettelostaan, joita varojen ja muiden taloudellisten resurssien jäädyttäminen koskee. Pakotekomitea päätti kuitenkin, että ennen kuin ne varat, jotka on jäädytetty Osama bin Ladenin luetteloon sisällyttämisen takia, vapautetaan, jäsenvaltioiden on toimitettava pakotekomitealle pyyntö kyseisten varojen ja taloudellisten resurssien vapauttamisesta ja annettava takeet siitä, että varoja ja taloudellisia resursseja ei siirretä suoraan tai välillisesti luetteloon sisältyvälle henkilölle, ryhmälle tai yhteisölle. (3) Pakotekomitean päätöksen tehokkaan täytäntöönpanoon varmistamiseksi on välttämätöntä säilyttää Osama bin Ladenia koskeva kohta asetuksen (EY) N:o 881/2002 liitteessä I olevassa luettelossa ja säätää jäädyttämistoimenpiteitä koskevasta lisäpoikkeuksesta Yhdistyneiden kansakuntien turvallisuusneuvoston päätöslauselman 2083 (2012) 32 kohdan mukaisesti. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen täytäntöönpanemiseksi tarvitaan sen vuoksi lainsäädäntöä unionin tasolla, jotta voitaisiin erityisesti varmistaa, että talouden toimijat soveltavat niitä yhtenäisesti kaikissa jäsenvaltioissa. (5) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EC) N:o 881/2002 muutetaan edellä esitetyn mukaisesti. 2013/0193 (NLE) Yhteinen ehdotus NEUVOSTON ASETUS tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 193. kerran EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 2 kohdan, ottaa huomioon al-Qaida-järjestön jäseniin sekä heitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä 27 päivänä toukokuuta 2002 hyväksytyn neuvoston yhteisen kannan 2002/402/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Yhteisessä kannassa 2002/402/YUTP säädetään Yhdistyneiden kansakuntien turvallisuusneuvoston päätöslauselmien 1267 (1999) ja 1333 (2000) mukaisesti tietyistä rajoittavista toimenpiteistä, joita Yhdistyneiden kansakuntien turvallisuusneuvoston päätöslauselmilla 1267 (1999) ja 1989 (2011) perustettu pakotekomitea säännöllisesti päivittää. Euroopan unionista tehdyn sopimuksen V osaston 2 luvun nojalla hyväksytyllä neuvoston päätöksellä 2011/487/YUTP[2] muutettiin yhteistä kantaa 2002/402/YUTP sen soveltamisalan osalta. Unionin täytäntöönpanotoimenpiteet vahvistetaan neuvoston asetuksessa (EY) N:o 881/2002[3], jossa säädetään tiettyjen al-Qaida-verkostoa lähellä olevien henkilöiden, ryhmien ja yhteisöjen varojen ja taloudellisten resurssien jäädyttämisestä. (2) Yhdistyneiden kansakuntien turvallisuusneuvoston pakotekomitea päätti 21 päivänä helmikuuta 2013 poistaa yhden luonnollisen henkilön, Usama Muhammed Awad Bin Ladenin, jäljempänä Osama bin Ladenin, niiden henkilöiden, ryhmien ja yhteisöjen luettelostaan, joita varojen ja muiden taloudellisten resurssien jäädyttäminen koskee. Pakotekomitea päätti kuitenkin, että ennen kuin ne varat, jotka on jäädytetty Osama bin Ladenin luetteloon sisällyttämisen takia, vapautetaan, jäsenvaltioiden on toimitettava pakotekomitealle pyyntö kyseisten varojen ja taloudellisten resurssien vapauttamisesta ja annettava takeet siitä, että varoja ja taloudellisia resursseja ei siirretä suoraan tai välillisesti luetteloon sisältyvälle henkilölle, ryhmälle tai yhteisölle. (3) Pakotekomitean päätöksen tehokkaan täytäntöönpanoon varmistamiseksi on välttämätöntä säilyttää Osama bin Ladenia koskeva kohta asetuksen (EY) N:o 881/2002 liitteessä I olevassa luettelossa ja säätää jäädyttämistoimenpiteitä koskevasta lisäpoikkeuksesta Yhdistyneiden kansakuntien turvallisuusneuvoston päätöslauselman 2083 (2012) 32 kohdan mukaisesti. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen täytäntöönpanemiseksi tarvitaan sen vuoksi lainsäädäntöä unionin tasolla, jotta voitaisiin erityisesti varmistaa, että talouden toimijat soveltavat niitä yhtenäisesti kaikissa jäsenvaltioissa. (5) Sen vuoksi asetus (EY) N:o 881/2002 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 881/2002 seuraavasti: Korvataan 2 a artiklan 1 ja 2 kohta seuraavasti: ”1. Varoihin tai taloudellisiin resursseihin ei sovelleta 2 artiklaa, jos (a) jokin liitteessä II luetelluista jäsenvaltioiden toimivaltaisista viranomaisista on asianomaisen luonnollisen henkilön tai oikeushenkilön pyynnöstä vahvistanut, että kyseiset varat tai taloudelliset resurssit i) ovat tarpeen sellaisten perusluonteisten menojen kattamiseksi, jotka aiheutuvat muun muassa elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä; ii) on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen; iii) on tarkoitettu yksinomaan jäädytettyjen varojen tai jäädytettyjen taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; iv) ovat tarpeen poikkeuksellisia menoja varten; tai v) ovat Osama bin Ladenin omistuksessa, hallussa tai määräysvallassa liitteen I mukaisesti; (b) pakotekomitealle on ilmoitettu mainitunlaisesta ratkaisusta; sekä (c) i) kun on kyse a alakohdan i, ii tai iii alakohdan mukaisesta ratkaisusta, pakotekomitea ei ole ilmoittanut kolmen työpäivän kuluessa ilmoituksen saamisesta vastustavansa ratkaisua; ii) kun on kyse a alakohdan iv alakohdan mukaisesta ratkaisusta, pakotekomitea on hyväksynyt ratkaisun; tai iii) kun on kyse a alakohdan v alakohdan mukaisesta ratkaisusta, liitteessä II olevaan luetteloon sisältyvä asianomaisen jäsenvaltion toimivaltainen viranomainen on antanut pakotekomitealle takeet siitä, että varoja ja taloudellisia resursseja ei siirretä suoraan tai välillisesti liitteessä I olevaan luetteloon sisältyvälle luonnolliselle henkilölle tai oikeushenkilölle, ryhmälle tai yhteisölle, ja ettei kukaan pakotekomitean jäsen ole ilmoittanut kolmenkymmenen päivän kuluessa ilmoituksen saamisesta vastustavansa ratkaisua.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 139, 29.5.2002, s. 4. [2] EUVL L 199, 2.8.2011, s. 73. [3] EYVL L 139, 29.5.2002, s. 9.